Παραγωγικής Ανασυγκρότησης και Ενέργειας,









Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Την πρότασή του για Εθνικό νόμισμα παρουσίασε μιλώντας σε κεντρικό ξενοδοχείο της Αθήνας σε μέλη της Αριστερής Πλατφόρμας ο Παναγιώτης Λαφαζάνης.Ανεβαίνοντας στο βήμα, σύμφωνα με πληροφορίες, ο υπουργόςπαρουσίασε την πρότασή του για την επόμενη ημέρα.«Ο οδικός μας χάρτης είναι να πάμε σε εθνικό νόμισμα, αυτό θα έπρεπε να το έχουμε κάνει ήδη, ή μπορούμε να το κάνουμε και τώρα, παίρνοντας 22 δισ. ευρώ από την Τράπεζα της Ελλάδος, με τα οποία θα πληρώσουμε μισθούς και συντάξεις και στο μεσοδιάστημα να χρησιμοποιήσουμε το χρόνο για να τυπώσουμε δικό μας νόμισμα», φέρεται να δήλωσε σύμφωνα με ρεπορτάζ του ΣΚΑΙ.Ωστόσο, δεν υπήρξε καμιά επίσημη ανακοίνωση, καθώς δεν πάρθηκε κάποια συγκεκριμένη απόφαση.Σύμφωνα με πληροφορίες δεν θα υπερψηφίσουν τα μέτρα (είτε αυτό σημαίνει "παρών", είτε όχι), δεν σκοπεύουν να παραιτηθούν τα μέλη της κυβέρνησης και οι βουλευτές του ΣΥΡΙΖΑ που ανήκουν στην Αριστερή Πλατφόρμα, καθώς όπως οι ίδιοι αναφέρουν ότι αυτοί είναι το ΣΥΡΙΖΑ και διαψεύδουν τα σενάρια για διάσπαση του κόμματος.Οι περισσότεροι από αυτούς αποφάσισαν τόσο κατά την είσοδό τους όσο και κατά την έξοδό τους να χρησιμοποιήσουν την πλαϊνή είσοδο του ξενοδοχείου προκειμένου να μην έρθουν τετ α τετ με τις κάμερες, ενώ ο Κώστας Ήσυχος αμέσως μετά το τέλος της συνάντησης ήταν ο μόνος που παρέμεινε στο μπαρ του ξενοδοχείου προκειμένου να παρακολουθήσει τη συνέντευξη του πρωθυπουργού στην ΕΡΤ.Στις 19.30 το απόγευμα έφτασε στο ξενοδοχείο ο Στάθης Λεουτσάκος, ενώ λίγη ώρα αργότερα ο Κώστας Λαπαβίτσας.Μάλιστα, ο κ. Λεουτσάκος εξαπέλυσε επίθεση στους δημοσιογράφους και στους φωτογράφους που είχαν συγκεντρωθεί έξω από τον χώρο όπου πραγματοποιείται η συνεδρίαση, τονίζοντας ότι πρόκειται για μια ιδιωτική συνάντηση. «Ποιος σας κάλεσε εδώ; Είναι ιδιωτική συνάντηση», είπε χαρακτηριστικά.Σημειώνεται πως ο υπουργός Παραγωγικής Ανασυγκρότησης και Ενέργειας, Παναγιώτης Λαφαζάνης, χαρακτήρισε απαράδεκτη τη συμφωνία και κάλεσε την κυβέρνηση και τον Πρωθυπουργό να την πάρουν πίσω.Την γραμμή Λαφαζάνη ακολούθησε και ο Στάθης Λεουτσάκος, ο οποίος έκανε λόγο για «ένα νέο δυσβάσταχτο μνημόνιο υποταγής, οικονομικής και κοινωνικής καταστροφής που μετατρέπει τη χώρα σε μόνιμη αποικία χρέους υπό τη γερμανική κηδεμονία».«Έστω και τώρα, πρέπει να απορριφθεί από την κυβέρνηση και να προχωρήσουμε σε εναλλακτικούς δρόμους με τη λαϊκή στήριξη», είπε.Μετά τη σκληρή ανακοίνωση από τον υπουργό Ενέργειας, Παναγιώτη Λαφαζάνη, προς τον Αλέξη Τσίπρα όπου του ζητούσε να πάρει πίσω τη συμφωνία έστω και στο και πέντε, ο κ. Λαφαζάνης συνεχίζει να εκφράζει την πλήρη του άρνηση να ψηφίσει απόψε στη Βουλή το νομοσχέδιο. Στο iskra μάλιστα δημοσιεύθηκε άρθρο με τίτλο: «Στη Βουλή η απαράδεκτη συμφωνία, με διάτρητες - απαράδεκτες διαδικασίες».Σύμφωνα με την Αριστερή Πλατφόρμα το νομοσχέδιο εισήχθη για ψήφιση στη Βουλή με διαδικασίες που «παραβιάζουν τον Κανονισμό της Βουλής και το Σύνταγμα».«Οι βουλευτές του ΣΥΡΙΖΑ που έχουν αναφορά στην Αριστερή Πλατφόρμα αλλά και άλλοι βουλευτές ή μεμονωμένοι, φέρονται αποφασισμένοι να μην ψηφίσουν το μνημονιακό πολυνομοσχέδιο, απορρίπτοντας το τρομοκρατικό δίλημμα: συνθηκολόγηση ή καταστροφή» υπογραμμίζεται και σημειώνεται πως με το πολυνομοσχέδιο «αφαιρούνται άρον - άρον από την τσέπη του χειμαζόμενου ελληνικού λαού 3,3 δισ. ευρώ ετησίως». Διαβάστε περισσότερα εδώ